સોમાલિયાના સંરક્ષણ પ્રધાન અને સેનાના વડા બંનેએ સાગમટે રાજીનામાં આપી દીધા હતા. તેમના રાજીનામાનાં કારણો જાહેર થયા નથી, પણ આતંકીઓ સામે લડવામાં સેના નિષ્ફળ ગઈ છે અને અમેરિકા અને આફ્રિકન યુનિયનની મદદ સોમાલિયાએ લેવી પડે છે તે સ્થિતિ વચ્ચે સેનાના વડા અને તેના વડા સંરક્ષણ પ્રધાન બંને રાજીનામાં આપી દે તે સૂચક છે. સોમાલિયામાં સ્થિતિ સુધરવાની નથી, પણ વકરવાની છે અને આજ સુધીના સૌથી ખતરનાક બોમ્બ બ્લાસ્ટ કરતાંય વધુ ખતરનાક ત્રાસવાદી હુમલા થવાના છે તે ચિંતાજનક ભાવિ છે.